[{"text_idx": "#000001", "text": "Vahel ku\u0308sitakse, mis on kristlike koolide, neid vo\u0303ime mo\u0303nikord nimetada ka kirikukoolideks, eripa\u0308ra vo\u0303rreldes teiste era- vo\u0303i munitsipaalkoolidega?"}, {"text_idx": "#000003", "text": "Eesti esimesed koolid olid kirikukoolid ja kloostrikoolid. Seega saame o\u0308elda, et hariduse andmine sai Eesti alal alguse kirikust. U\u0308ks nendest koolidest, Tallinna Toomkool, ta\u0308histab 4. jaanuaril 2019. aastal oma esmamainimise 700. aastapa\u0308eva."}, {"text_idx": "#000004", "text": "Kristlikel koolidel on immanentne ja transtsendentne mo\u0303o\u0303de. Neid mo\u0303lemat on tarvis. Teadmised kristlikust kultuuriloost ja maailma religioonidest peaksid olema haritud ja laia silmaringiga inimese loomulik osa. Aga ka oskus andeks paluda ja andeks anda. Kindlasti tegelevad nende teemadega ka sekulaarsed koolid, samas on see kristlike koolide igapa\u0308evane ja loomulik kasvatuse ja kasvamise osa."}, {"text_idx": "#000005", "text": "Kuigi Tallinna Toomkool on Eesti vanim tegutsev kool, ei ta\u0308henda see, et selles koolis vastandatakse innovatsiooni ja traditsiooni. O\u0303petajad on oskuslikult po\u0303iminud muutunud o\u0303pika\u0308situsse vanad ja traditsioonilised kasvatuspo\u0303himo\u0303tted, mis aitavad noorel inimesel lisaks teadmisele hinnata ka moraalseid norme. Vo\u0303rdselt va\u0308a\u0308rtustatakse nii vanu keeli kui ka programmeerimist."}, {"text_idx": "#000006", "text": "Kooli o\u0303petamise ja kasvatamise eesma\u0308rgiks on kristlikele va\u0308a\u0308rtustele ja kultuurile toetuva kaasaegse heatasemelise u\u0308ldhariduse sidumine huvitegevusega o\u0303pilaseso\u0303bralikus ja o\u0303petajat va\u0308a\u0308rtustavas keskkonnas, luues eeldused vaba ja tervikliku isiksuse kujunemiseks. Et seda saavutada, toetatakse la\u0308bi o\u0303ppe\u2012 ja kasvatusprotsessi iga o\u0303pilase arengut u\u0308hises koosto\u0308o\u0308s kooli ja koduga. Kristlik mo\u0303o\u0303de ei ole midagi iseseisvat vo\u0303i lahutatavat kooli o\u0303ppe\u2012 ja kasvatusto\u0308o\u0308s. See on koolielu loomulik osa. Kui ku\u0308sida o\u0303pilaste ka\u0308est, mis teeb kooli kristlikuks, ei pruugi nii mo\u0303nigi kohest vastust leida \u2012 see on nii igapa\u0308evane, loomulik mo\u0303tte\u2012 ja teguviisi osa, mida osatakse vo\u0303ib-olla vo\u0303rrelda alles kooli vahetades vo\u0303i iseseisvasse ellu astudes."}, {"text_idx": "#000007", "text": "Toomkooli o\u0303ppe- ja kasvatusto\u0308o\u0308d korraldatakse la\u0308htuvat kristlikust maailmavaatest ja kristlikest va\u0308a\u0308rtustest, vo\u0303ttes arvesse, et igal o\u0303pilasel on o\u0303igus oma vanemate poolt valitud religioossele vo\u0303i ka mittereligioossele maailmavaatele, mida kellelgi teisel pole o\u0303igust kahtluse alla seada ega naeruva\u0308a\u0308ristada. Ka\u0308itumis- ja suhtlemisnormides la\u0308htutakse u\u0308ldistest inimva\u0308a\u0308rikuse ja ligimesearmastuse po\u0303himo\u0303tetest (hoolivus, ausus, teistega arvestamine, abivalmidus, ta\u0308helepanelikkus, andestamine), olles veendunud, et inimesed on loodud u\u0308heva\u0308a\u0308rtuslikeks, so\u0303ltumata rahvusest, usutunnistusest, erivajadusest vo\u0303i tervislikust seisundist."}, {"text_idx": "#000008", "text": "Toomkooli u\u0308heks eripa\u0308raks vo\u0303ib pidada seda, et arenguks ja o\u0303ppeto\u0308o\u0308ks vo\u0303rdsete tingimuste loomiseks ning poiste ja tu\u0308drukute traditsiooniliste soorollide kujundamise toetamiseks korraldatakse poiste ja tu\u0308drukute o\u0303petamine eraldi klassides."}, {"text_idx": "#000009", "text": "So\u0303bralikud inimsuhted on Tallinna Toomkoolis ta\u0308htsal kohal ja rahuolu\u2012uuringud on seda ka kinnitanud. Viimase, 2017. aasta uuringu tulemused na\u0308itavad, et 85% ku\u0308simusele vastanud lastevanemate arvates olid o\u0303petaja\u2012o\u0303pilaste vahelised suhted va\u0308ga head ja head. O\u0303petajad u\u0308tlesid, et kool on meeldiv, avatud ja so\u0303bralik. Sellega oli no\u0303us ja pigem no\u0303us 95% vastanutest. Toomkool on liitunud ka KiVa ehk Kiusamisvaba Kooli programmiga. Soovime, et meie lapsed ei oleks kiusatud, kiusajad ega ka pealtvaatajad."}, {"text_idx": "#000011", "text": "Mitmed uuringud na\u0308itavad, et Eesti o\u0303pilased on koolis edukad ko\u0303iges, mida saab lihtsalt mo\u0303o\u0303ta. Palju keerulisemad on aga lood, kui uurida, kas Eesti koolinoored on ka o\u0303nnelikud, teiste suhtes sallivad ja valmis vo\u0303tma vastutust oma tegude eest. Toomkooli suurimaks va\u0308ljakutseks ja u\u0308lesandeks on kasvatada ha\u0308id inimesi. Loodame, et meie koolist ellu astunud noor on omandanud kaasaegsed teadmised, hindab u\u0308ldinimlikke ja ajatuid va\u0308a\u0308rtusi, orienteerub multireligioosses ja pluralistlikus maailmas ning tunneb end koduselt kristlikus kultuuriruumis."}, {"text_idx": "#000012", "text": "Tallinna Toomkooli u\u0308ks taasavajatest, peapiiskop Urmas Viilma on kasutanud tabavat mo\u0303tet, et Eestis valitseb religioonialane kirjaoskamatus. Meie noored, kes erinevate uuringute po\u0303hjal on edukad nii reaal- kui ka humanitaarainetes, on ometi religioonialaselt harimatud. Needsamad noored, kes hakkavad juhtima homset omavalitsust, riiki vo\u0303i kooli, ei pruugi tunda oma kaugemaid ega la\u0308hemaid naabreid. Vo\u0303i veel hullem \u2012 nad ei tunne ennast ning oma juuri. Seni aga, kui ko\u0303ikides vo\u0303i suures enamuses Eesti u\u0308ldhariduskoolidest meie noori religioonio\u0303petuse valdkonnas piisavalt ei harita, kannavad kristlikud koolid seda vastutust, et lisaks laiapo\u0303hjalisele kaasaegsele haridusele ka hingeharidust antakse."}, {"text_idx": "#000017", "text": "Pa\u0308evast-pa\u0308eva koolis usundio\u0303petusega tegeledes olen ikka aeg-ajalt pu\u0308u\u0308dnud so\u0303nastada oma o\u0303petatava aine aluseks olevaid po\u0303himo\u0303tteid ning mo\u0303elda, missugune on selle o\u0303ppeaine suhe kirikuga. Na\u0308iteks, kas"}]